Public procurement notice: Contract Notice
Published: 2021-06-15
Buyer: Turto valdymo ir ūkio departamentas prie Lietuvos Respublikos vidaus reikalų ministerijos
Country: LT
Contract type: Supplies
Procedure: Restricted procedure
CPV classification: 35300000: Weapons, ammunition and associated parts | 35331300 | 35331500
Submission deadline: 2021-07-21
Award criteria: Lowest price

Technical requirements: Jei pardavėjas nevykdo ar netinkamai vykdo sutartinius įsipareigojimus, apie kuriuos pardavėjas buvo raštu įspėtas, tačiau per pirkėjo nustatytą protingą terminą nepašalino trūkumų, pirkėjo reikalavimu moka pirkėjui 3 (trijų) proc. nuo visos sutarties kainos (jei daugiau nei viena POD, tuomet atitinkamai – nuo konkrečios POD kainos) (be PVM) dydžio baudą.
Jei pardavėjas neįvykdo savo įsipareigojimų sutartyje nurodytais terminais, pirkėjas turi teisę be oficialaus įspėjimo ir nesumažindamas kitų savo teisių gynimo būdų, pradėti skaičiuoti 0,03 (trijų šimtųjų) proc. dydžio delspinigius nuo laiku nepristatytų prekių kainos (be PVM) už kiekvieną uždelstą dieną.
Jei pirkėjas nevykdo savo įsipareigojimų sutartyje numatytais terminais, pardavėjas turi teisę, apie tai įspėjęs pirkėją, pradėti skaičiuoti 0,03 (trijų šimtųjų) proc. dydžio delspinigius nuo neįvykdytų įsipareigojimų vertės už kiekvieną uždelstą dieną.
Už tinkamai ir faktiškai pristatytas sutarties ir sutarties priedo reikalavimus atitinkančias prekes pirkėjas su pardavėju atsiskaito mokėjimo pavedimu, pinigus pervesdamas į pardavėjo sąskaitą ne vėliau kaip per 30 (trisdešimt) dienų nuo prekių perdavimo–priėmimo akto pasirašymo ir teisingos PVM sąskaitos faktūros gavimo dienos.
1) tiekėjas, kuris yra fizinis asmuo, arba tiekėjo, kuris yra juridinis asmuo, vadovas ar ūkinės bendrijos tikrasis (tikrieji) narys (nariai), turintis (turintys) teisę juridinio asmens vardu sudaryti sandorį, ar buhalteris (buhalteriai), ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi neišnykusio ar nepanaikinto teistumo arba dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už teroristinį ir su teroristine veikla susijusį nusikaltimą, valstybės paslapties atskleidimą ar praradimą, už kyšininkavimą, prekybą poveikiu, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos, parengtos vadovaujantis Europos Sąjungos sutarties K.3 straipsniu, 1 straipsnyje, nusikalstamu būdu gauto turto legalizavimą arba dėl kitų valstybių tiekėjų nėra priimtas ir įsiteisėjęs apkaltinamasis teismo nuosprendis už Direktyvos 2009/81/EB 39 straipsnio 1 dalyje išvardytuose Europos Sąjungos teisės aktuose apibrėžtus nusikaltimus.
Pateikti duomenis, patvirtinančius arba paneigiančius Lietuvos Respublikos viešųjų pirkimų, atliekamų gynybos ir saugumo srityje, įstatymo 34 straipsnio 1 dalies 1 punkte nurodytų sąlygų buvimą: išrašas iš teismo sprendimo arba Informatikos ir ryšių departamento prie Vidaus reikalų ministerijos pažyma (pagal VPGSSĮ 34 straipsnio 1 dalies 1 punktą), arba atitinkamos užsienio šalies institucijos dokumentas.
Dokumentas turi būti išduotas ne anksčiau kaip prieš 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas;
2) tiekėjas nėra padaręs profesinio pažeidimo, kai už finansinės atskaitomybės ir audito teisės aktų pažeidimus tiekėjui ar jo vadovui paskirta administracinė nuobauda ar ekonominė sankcija, nustatytos Lietuvos Respublikos įstatymuose ar kitų valstybių teisės aktuose, ir nuo sprendimo, kuriuo buvo paskirta ši sankcija, įsiteisėjimo dienos arba nuo dienos, kai asmuo įvykdė administracinį nurodymą, praėjo mažiau kaip vieni metai.
Pastaba. Jeigu tiekėjas negali pateikti 1, 2 punktuose nurodytų dokumentų, dėl sąlygų draudžiančių ir ribojančių jo dalyvavimą pirkime, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba valstybėse, kuriose ji netaikoma, – oficialia tiekėjo deklaracija;
3) tiekėjas turi turėti teisę verstis atitinkama licencijuojama veikla, reikalinga sutarčiai vykdyti.
Pateikiama profesinių ar veiklos registrų tvarkytojų, valstybės įgaliotų institucijų pažyma, kaip nustatyta toje valstybėje narėje, kurioje tiekėjas registruotas, ar priesaikos deklaracija, liudijanti tiekėjo teisę verstis atitinkama veikla, kuri reikalinga pirkimo sutarčiai įvykdyti.
Reikalavimą turi atitikti kiekvienas ūkio subjektų grupės narys (-iai) pagal jų prisiimamus įsipareigojimus pirkimo sutarčiai vykdyti.
Perkančioji organizacija CVP IS priemonėmis raštu kviečia pateikti pasiūlymus visus kandidatus, kurie įrodė sąlygų, kuriomis draudžiamas ir ribojamas tiekėjų dalyvavimas pirkime, nebuvimą ir kurių kvalifikacija pripažinta atitinkančia pirkimo dokumentuose nustatytus reikalavimus.
Techninius siūlomo pirkimo objekto parametrus, kitus su pirkimo objektu susijusius techninius duomenis tiekėjai gali pateikti anglų kalba.